CELEX: 31981D0674
Language: el
Date: 1981-07-24 00:00:00
Title: 81/674/ΕΟΚ: Απόφαση τής Επιτροπής τής 24ης Ιουλίου 1981 η οποία επιτρέπει στήν Ιταλική Δημοκρατία νά εξαιρέσει από τήν κοινοτική μεταχείριση τά συναρμολογημένα πιεζοηλεκτρικά κρύσταλλα ιαπωνικής καταγωγής (Το κείμενο στην ιταλική γλώσσα είναι το μόνο αυθεντικό)

Avis juridique important

|

31981D0674

81/674/ΕΟΚ: Απόφαση τής Επιτροπής τής 24ης Ιουλίου 1981 η οποία επιτρέπει στήν Ιταλική Δημοκρατία νά εξαιρέσει από τήν κοινοτική μεταχείριση τά συναρμολογημένα πιεζοηλεκτρικά κρύσταλλα ιαπωνικής καταγωγής (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 246 της 29/08/1981 σ. 0024

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Ιουλίου 1981  η οποία επιτρέπει στην Ιταλική Δημοκρατία να εξαιρέσει από την κοινοτική μεταχείριση τα συναρμολογημένα πιεζοηλεκτρικά κρύσταλλα ιαπωνικής καταγωγής  (Το κείμενο στην ιταλική γλώσσα είναι το μόνο αυθεντικό)  (81/674/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτη παράγραφος,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων εποπτείας και προστασίας τα οποία τα Κράτη μέλη δύνανται να εξουσιοδοτηθούν να λάβουν έναντι της εισαγωγής ορισμένων προϊόντων καταγωγής τρίτων χωρών, που ευρίσκονται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι στις 10 Ιουλίου 1981 η ιταλική κυβέρνηση, σύμφωνα με το άρθρο 115 πρώτη παράγραφος της συνθήκης, υπέβαλε αίτηση στην Επιτροπή των Ευρωπαϊκών Κοινοτήτων για να της επιτραπεί να εξαιρέσει από την κοινοτική μεταχείριση τα συναρμολογημένα πιεζοηλεκτρικά κρύσταλλα της διακρίσεως 85.21 Γ του Κοινού Δασμολογίου (κώδικας ΝΙΜΕΧΕ 85.21-45), ιαπωνικής καταγωγής, που ευρίσκονται σε ελεύθερη κυκλοφορία στα λοιπά Κράτη μέλη·  ότι στην Ιταλία η εισαγωγή των εν λόγω προϊόντων ιαπωνικής καταγωγής υπόκειται σε ετήσια ποσόστωση 30 000 δολλαρίων·  ότι υπάρχουν ακόμη ανισότητες όσον αφορά τους όρους υπό τους οποίους πραγματοποιούνται οι εισαγωγές των εν λόγω προϊόντων στα διάφορα Κράτη μέλη·  ότι οι ανισότητες αυτές, που αναφέρονται στα μέτρα εμπορικής πολιτικής τα οποία εφαρμόζονται από τα Κράτη μέλη, προξένησαν εκτροπή του εμπορίου, η δε Ιταλία, από της 1ης Ιανουαρίου 1981, έχει δεχθεί, σύμφωνα με την ελεύθερη κυκλοφορία, σχετικά προϊόντα καταγόμενα από την εν λόγω τρίτη χώρα, που αντιπροσωπεύουν ποσό ύψους 227 903 δολλαρίων·  ότι δεδομένου ότι πρόκειται για την κατάσταση της ενδιαφερόμενης βιομηχανίας, οι πληροφορίες που έλαβε η Επιτροπή δείχνουν ότι το σύνολο των άμεσων εισαγωγών του εν λόγω προϊόντος καταγωγής από τρίτες χώρες αυξήθηκε από 1 000 εκ Lit το 1979 σε 2 500 εκ Lit το 1980, και ότι το μερίδιο της αγοράς των εν λόγω εισαγωγών αυξήθηκε από 14,2 % το 1979 σε 17,4 % το 1980·  ότι οι τιμές των εν λόγω προϊόντων ιαπωνικής καταγωγής είναι κατά προσέγγιση 50 έως 70 % κατώτερες από τις τιμές ομοίων προϊόντων που κατασκευάζονται στην Ιταλία·  ότι η παραγωγή ομοίων προϊόντων στην Ιταλία από το 1979 παραμένει στάσιμη σε επίπεδο 4 000 εκ. Lit, και ότι το μερίδιο της εσωτερικής αγοράς ελαττώθηκε από 50 % το 1979 σε 36 % το 1980·  ότι η πραγματοποίηση άλλων έμμεσων εισαγωγών, που θα προστίθενταν στις ήδη πραγματοποιημένες ή σχεδιαζόμενες, ενδέχεται να επαυξήσει τις δυσχέρειες αυτές και να θέσει σε κίνδυνο την πραγματοποίηση των στόχων στους οποίους αποβλέπουν τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν, μέσα σε σύνοτομο χρονικό διάστημα, οι μέθοδοι δια των οποίων τα λοιπά Κράτη μέλη θα προσφέρουν την αναγκαία συνεργασία·  ότι, υπό τις εν λόγω περιστάσεις, πρέπει να επιτραπεί η εφαρμογή των μέτρων προστασίας του άρθρου 115  πρώτη παράγραφος, υπό τους όρους που καθορίζονται από την απόφαση 80/47/ΕΟΚ, και ιδίως το άρθρο 3·  ότι αίτηση τίτλου εισαγωγής ύψους 54 327 δολλαρίων εκκρεμεί κανονικά ενώπιον των αρχών του Κράτους μέλους που υπέβαλε την αίτηση, και ότι δεν συντρέχει λόγος να καλυφθεί η εν λόγω αίτηση με μια παρόμοια εξουσιοδότηση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στην Ιταλική Δημοκρατία να εξαιρέσει από την κοινοτική μεταχείριση τα κατωτέρω αναφερόμενα προϊόντα, καταγόμενα από την Ιαπωνία και ευρισκόμενα σε ελεύθερη κυκλοφορία στα λοιπά Κράτη μέλη, για τα οποία έχουν υποβληθεί αιτήσεις τίτλου εισαγωγής μετά τις 7 Ιουλίου 1981:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 85.21 Γ  (κώδικας NIMEXE: 85.21-45)  // Πιεζοηλεκτρικά κρύσταλλα συναρμολογημένα  //   //  Άρθρο 2  Η παρούσα απόφαση εφαρμόζεται έως ότου υπάρξουν νέες δυνατότητες εισαγωγής των εν λόγω προϊόντων, καταγωγής της Ιαπωνίας, και το αργότερο έως τις 31 Δεκεμβρίου 1981.  Άρθρο 3  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 24 Ιουλίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.